އޭ ﷲ! އިބަރަސްކަލާނގެއަށް އުރެދުމަށް ހުރަސްއަޅާނޭ ބިރުވެރިކަމެއް އަޅަމެންނަށް ދެއްވާނދޭވެ! އަދި އިބަރަސްކަލާނގެ ސުވަރުގެއަށް ވާޞިލްކޮށްދޭނޭ ކިޔަމަންތެރިކަމެއް އަޅަމެންނަށް ދެއްވާނދޭވެ! އަދި ދުނިޔޭގެ މުޞީބާތްތައް އަޅަމެންނަށް ލުއިކޮށްދޭނެ ޔަޤީންކަމެއް ދެއްވައި، ދިރިތިބިހައި ހިނދަކު އަޅަމެންގެ ފެނުމާއި އިވުމާއި ހަށިގަނޑުގެ ވަރު ދަމަހަށްޓަވާނދޭވެ! އަދި އެއީ އަޅަމެންގެ ވާރުތަވާ ފަރާތް ކަމުގައި ލައްވާނދޭވެ! އަދި އަޅަމެންނަށް އަނިޔާކުރި ބަޔަކުގެ ކިބައިން ބަދަލުހިފާނޭގޮތް އަޅަމެންނަށް މެދުވެރިކޮށްދެއްވާނދޭވެ! އަދި އަޅަމެންގެ މައްޗަށް ޢަދާވާތްތެރިވެގަތް ބަޔަކަށް އަޅަމެންނަށް ނަޞްރު ދެއްވާނދޭވެ! އަދި އަޅަމެންގެ ދީން ގެއްލިދާ ބަޔަކުކަމަުގައި އަޅަމެން ނުލައްވާނދޭވެ! އަދި ދުނިޔެއަކީ އަޅަމެން އެންމެ އަހަންމިއްޔަތުދޭ ތަންކަމުގައި ނުލައްވާނދޭވެ! އަދި އަލަމެންގެ ޢިލްމުފޯރާ އެންމެދުރު ހިސާބަކީ ދުނިޔެކަމުގައި ނުލައްވާނދޭވެ! އަދި އަޅަމެންނަށް ރަޙުމްނުކުރާ ބަޔަކު އަޅަމެންގެ މައްޗަށް ފާ ނުކުރައްވާނދޭވެ!